पैपराजी ने अनुष्का को कहा सर, विराट बोले- अब मुझे भी मैम बोल दो
Virat Kohli And Anushka Sharma Host Dinner Party For RCB Team. Paparazzi Video Goes Viral - विराट कोहली और अनुष्का शर्मा ने मुंबई में RCB की टीम मेंबर्स के लिए डिनर होस्ट किया। इस दौरान रेस्टोरेंट के बाहर पैपराजी विराट-अनुष्का से फोटो क्लिक करने की रिक्वेस्ट करने लगे।
हाल ही में विराट कोहली और अनुष्का शर्मा ने मुंबई में RCB की टीम मेंबर्स के लिए डिनर होस्ट किया। इस दौरान रेस्टोरेंट के बाहर पैपराजी विराट-अनुष्का से फोटो क्लिक करने की रिक्वेस्ट करने लगे। इस बीच गलती से किसी ने अनुष्का को सर कह दिया। इतना सुनते ही विराट ने पैपराजी के मजे लेने में कोई कसर नहीं छोड़ी।
फैंस ने की विराट के सेंस ऑफ ह्यूमर की तारीफ 
विराट ने मजेदार अंदाज में पैपराजी से कहा कि अनुष्का को तो सर बोल दिया, अब मुझे भी मैम बोल दे। पैपराजी ने भी हंसते हुए विराट से माफी मांगी। सोशल मीडिया पर भी लोग विराट-अनुष्का के इस वीडियो को खूबी पसंद कर रहे हैं। वीडियो पर कमेंट करते हुए एक यूजर ने लिखा- विराट का सेंस ऑफ ह्यूमर बढ़िया है। जबकि एक यूजर ने लिखा- अनुष्का सर सुनने में बुरा नहीं है।
डिनर डेट के लिए अनुष्का वाइट स्लीवलेस टॉप और वाइट पैंट में दिखीं। जबकि विराट प्रिंटेड शर्ट, ब्लैक पैंट में नजर आए।
जल्द ही अनुष्का फिल्म चकदा एक्सप्रेस में क्रिकेटर झूलन गोस्वामी के रोल में नजर आएंगी। आखिरी बार अनुष्का 2018 में फिल्म जीरो में दिखी थीं।